Доклад за осъществените Читалищни дейности през 2021г. от Народно Читалище „Съзнание-1915г.” с.Септемврийци , общ.Вълчедръм

През изминалата 2021г. НЧ”Съзнание-1915г.”с.Септемврийци , общ.Вълчедръм работи , придържайки се към Културния календар на Читалището за 2021г. , съобразявайки се с устава на читалището , Закона за Народните Читалища и в условията на пандемична обстановка. Основната дейност на Читалището, насочена към обогатяване информационно - културния живот на населението ,подобряване на неговата информационна култура, запазване и пресъздаване на местните обичай, традиции и фолклор бе силно затруднена от обявената епидемична обстановка в страната.Ограниченията,които трябваше да се спазват и страхът на потребителите , да не се заразят ,даде своето отражение върху цялостната работа на Читалището.През 2021г. Читалищната дейност не е прекъсвана ,но се извършваше в намален обем и с по-малко потребители. Възможност за работа по нов начин ни даде , дейността със Фондация „Глобални библиотеки - България”.Библиотеката работи ефективно предоставяйки на потребителите безплатен достъп до съвременните информационни технологии и комуникации. Те са представени на потребителите по нов и достъпен начин от библиотекаря.Много от дейностите на библиотеката бяха предлагани онлайн, като страници за видни личности,информация за празнуването на народни празници и обичай.

1.Дейност на библиотеката:

През изминалата 2021г. библиотеката работи в условията на епидемична обстановка. Задоволяването на потребностите от четене и информация на нейните потребители бе много намалена, поради страхът от заразяване. Бяха взети всички противоепидемични мерки за обслужване на читателите в безопасна среда,но малцина се осмелиха да потърсят услугите на библиотеката през този период.Квалифицираният библиотекар даде възможност на потребителите да имат достъп до информацията , която им е потребна и полезна,използвайки библиотечния фонд и безплатните съвременни информационни и комуникационни технологии в библиотеката в намален състав т.е по един човек в библиотеката . Не бе преустановен достъпа на потребителите до социалните мрежи и електронните услуги . Въведената База данни с телефоните и адресите на болници и лекари от областта и страната , която е в услуга на възрастните и хронично болните хора от населеното място се предоставя на потребителите само чрез библиотекаря , който търси ,намира и предоставя исканата информация без да дава достъп до компютрите . На учащите се помагаме в изготвянето на Презентации на различни теми , които качваме на магнитен носител и предаваме за ползване. Изготвяме покани ,грамоти ,некролози и др.с помощта на техниката предоставена ни за ползване от фондация „Глобални Библиотеки- България”. Подготвяхме и пускахме на страницата на Читалището, страници посветени на бележити личности , народни празници, снимки от празнувани през годините празници и тържества.

Библиотечният фонд на библиотеката наброява 11018 бр. успяхме да закупим 113 бр.нови книги за нуждите на библиотеката.Библиотеката участва с 1бр.- проекта за нови книги по Програмата „Българските библиотеки съвременни центрове за четене и информираност” ,но не беше одобрен.Като дарение получаваме в-к” Монт прес” и в-к” Слово плюс”.Абонирахме библиотеката за списание „Журнал за жената”,”Кулинарен журнал” и Поредица 2бр.месечно исторически романи.Участвахме по Проект „Зелено знание“на дружеството „Зелена България ръка за ръка“ от където получихме дарение от58 бр. детска литература .

Библиотечните показатели за 2020г. са както следва :

Потребители -36 бр.; Посещения- 81 бр.,заети библиотечни документи-116 бр.Консултирани индивидуално- 25бр.

Компютърни конфигурации- 3 бр.в мрежа и 1 бр.без интернет , мултифункционално устройство – скенер-принтер-1 бр.аудиовизуална техника -2бр.

Участия в програми и проекти: Продължава работата на библиотеката по Програма „Глобални библиотеки-България”

2.Културно масови мероприятия:

През изминалата година придържайки се към културния календар на Читалището и спазвайки заповедта на Здравния министър във връзка с COVID епидемията,всички зимни празници бяха отбелязани на страницата на Читалището с кратки материали от празнуването им през изминалите години и поздрав от името на Читалищното Настоятелство.Тодоров ден по традиция се организира на южната мера с традиционните конни надбягвания , награди за победителите определени от Кмета. Свири музика в центъра на селото и съпровожда участниците с конете до старта им на мерата. Отбелязан бе националния празник – Трети март.Изявиха се ученици от училището и рецитираха стихове за България-онлайн. .Международния ден на жената – осми март бе отбелязан с приветствие към жените в селото, на страницата на читалището от Секретаря на Читалището . В денят на славянската писменост и култура 24-май , на площада на селото , преди обяд бе изнесена кратка литературна програма от учениците от ОУ „д-р Петър Берон“, а танцов състав „Надежда“ при Читалището изигра няколко местни хора. По обяд по покана на Кмета пристигнаха ученици от с.Долни Цибър, които също изнесоха литературно-музикална програма.Тържеството завърши с изпълнения на оркестъра при Читалището , Кмета на селото почерпи всички участници. На Първи Октомври- годишнина от гибелта на 72-ма септемврийци ,бяха проведени възпоменателни чествания. На площада на селото ,пред паметника на загиналите бе организирано честване с кратка литературна програма от учениците от ОУ „д-р Петър Берон“и танцовия състав при Читалището. Гости на тържеството бяха и учениците от Клуб „Родолюбие“от с.Владимирово. Втората част от честването завърши в местността „Черновръшки шумак“-лобното място на убитите през 1923г.септемврийци. Всички желаещи да поднесат цветя и венци на паметника в „Черновръшки шумак“бяха извозени с автобуси и коли ,подсигурени от Кмета на селото. На честванията присъстваха и гости от общ.Вълчедръм, които поднесоха венци на паметниците. Не успяхме да направим коледно-новогодишните тържества – COVID-Пандемията беше в силата си.

3.Художествена самодейност:

През отчетния период нашите самодейци започнаха годината с много желание и много очаквания за изяви , тъй като предходната година нямаха възможност да посетят нито един фолклорен събор. Репетициите започнаха късно в края на м.Април.Успяхме да направим няколко хора ,с които се представяхме на местните тържества, организирани от Читалището –на 24-май и Първи Октомври . На 28.08.2021г.участвахме в двойния празник в с.Лехчево - 110 – годишнината на местното читалище и Фолклорния събор „Голяма Богородица“.Поднесохме поздравителен адрес и кошница с цветя от името на Читалищното Настоятелство и ТС“Надежда“,които се представиха чудесно. Бяхме заявили участия на няколко фестивала ,през есента,за да имаме време да се подготвим,но съборите отново бяха спрени поради Пандемията и участията ни не се осъществиха.

4. Организационна дейност:

Работата на Читалищното Настоятелство през 2021г. отново бе напрегната и отговорна .На 17.06.2021г. бе проведено Годишно- Отчетно - Изборно събрание на читалището. Единодушно бяха приети План-Програмата и Отчетния доклад. Председателят на Проверителната комисия представи финансовия отчет на читалището,който също бе приет.За Председател на Читалищното Настоятелство бе предложена и приета кандидатурата на г-жа Дора Борисова. Тя е начален учител по професия,самодеец и деен участник в работата на Читалището.Бяха извършени своевременно и в срок всички регистрации на новото ръководство.В Търговския регистър бяха подадени годишните отчети.

Събирането на членския внос се извършва своевременно при посещение на членовете в библиотеката ,а останалите посещаваме лично ,за да ги подканим ,ако желаят да платят символичната сума от 1,00лв за година. Документацията в Читалището се води редовно Попълват се своевременно входящи и изходящи дневници с нужните папки към тях,заповедни книги , протоколна книга , папка за членовете на читалището , инвентарна книга за материалната част ,библиотечни инвентарни книги , летописна книга ,папки с награди на самодейците , книга за инструктаж , лични дела на служителите с допълнителни споразумения по трудов договор , касови книги , папки с банкови документи, книга за даренията. В началото на всяка година се представят отчетите искани от община Вълчедръм , РЕКИЦ – Читалища /Съюз на Народните читалища/ , Регионална библиотека „Гео Милев”/ Министерство на културата/ , ТСБ гр.Монтана и Търговския регистър. През отчетната година Читалището работи успешно в сътрудничество със Съюза на Народните Читалища , РЕКИЦ –Читалища, Регионална библиотека „Гео Милев” , община Вълчедръм , Фондация „Глобални библиотеки „ , ОУ „Д-р Петър Берон „ , Кметство с.Септемврийци, ОДЗ „Калинка”и Професионална Гимназия с.Владимирово.

5.Финансова дейност:

Читалището се финансира от субсидия от държавния бюджет , средства отпуснати за дейности от община Вълчедръм , собствени средства от земя ,членски внос и дарения.Собствени средства от наеми от читалищни помещения нямаме .

През изминалата 2021г.читалището е получило от земя, 1850лв.,която сума ни беше преведена през последните дни на м.Ноември 2021г.

Преведена субсидия общо от Държавния бюджет18888.83 – лв., дофинансиране от общ.Вълчедръм-300,00,като от тях за възнаграждения на служителите-16177,34лв. и др. дейности -1958,73лв.,такси БДСК-254,75лв. .Касова наличност на 01.01.2021г. е 2848,01лв.

/Следва финансов отчет на читалището за 2021г./

Председател:………………………………..

/Д.Борисова/

Секретар…………………………………………. /Г.Славейкова/